Bon acolliment del curs d'obediència canina urbana a l'Eliana
21 de juliol de 2021

A la convocatòria s'han inscrit més d'un centenar de persones que estan seguint la formació acompanyades dels seus gossos.

El passat 5 de juliol va començar el curs sobre obediència canina urbana, organitzat per CIM València, la protectora Modepran i l'associació Lliures de l'Eliana, amb la col·laboració de la Regidoria de Benestar Anima. El taller es va plantejar en quatre sessions els dilluns del mes de juliol, sent la primera de caràcter teòric. La convocatòria ha estat tot un èxit de participació, ja que es van inscriure més d'un centenar de persones, de manera que va caldre desdoblegar en dos grups la classe teòrica.

Els dies 12, 19 i dilluns que ve 26 són els programats per a les classes pràctiques, que estan tenint lloc al parc de Les Taules. També separats per grups i complint amb tots els protocols per a prevenir possibles contagis, els gossos i els seus corresponents amos estan tenint l'oportunitat, després de la classe teòrica, d'aprofundir en diferents aspectes de la relació entre tots dos que inclou obediència, sociabilitat i comportament. També a través d'aquest curs es pot arribar a entendre als gossos, conèixer les seves necessitats i per tant millorar el seu benestar.

Tant persones com animals estan tenint l'oportunitat de gaudir de moments agradables, viure jornades especials al costat dels seus fidels amics i intercanviar experiències entorn de la relació que els uneix als seus gossos.

L'alcalde de l'Eliana, Salva Torrent, ha elogiat el treball que s'està realitzant des de l'àrea de Benestar Animal i ha destacat la quantitat de gossos censats en el municipi, motiu pel qual és necessari continuar treballant a desenvolupar i donar a conèixer les ordenances que regulen la relació de les veïnes i veïns amb els seus animals de companyia.